
	讛讜爪讗讛 讻转讬讘 讘讬讛 讻砖讘转. 驻讬' 讗诇 讬爪讗 讗讬砖 诪诪拽讜诪讜 讜讛讬讬谞讜 讗诇 讬讜爪讬讗 讚讛讗 转讞讜诪讬诐 讚专讘谞谉 讜讗驻讬诇讜 诇诪''讚 转讞讜诪讬谉 讚讗讜专讬讬转讗 讛讬讬谞讜 诪讚砖谞讬 讜诇讗 讻转讘 讗诇 讬讜爪讬讗 讗讘诇 诇讚讬讚讬讛 谞诪讬 拽专讗 讘讛讜爪讗讛 诪讬讬专讬 讻讚诪砖诪注 住讜祝 驻''拽 讚注讬专讜讘讬谉 (讚祝 讬讝:) 讚转谞讬 专讘讬 讞讬讬讗 诇讜拽讬谉 注诇 转讞讜诪讬谉 讚讘专 转讜专讛 驻讬' 诪讗诇 讬爪讗 讜驻专讬讱 诇讗讜 砖谞讬转谉 诇讗讝讛专转 诪讬转转 讘''讚 讛讜讗 诪砖诪注 讚诇讛讜爪讗讛 谞诪讬 讗转讗 讜讗''转 讚讘专讬砖 讛讝讜专拽 (砖讘转 爪讜:) 讚专讬砖 讛讜爪讗讛 诪讜讬讻诇讗 讛注诐 诪讛讘讬讗 讜讗讜诪专 专''讬 讚讗讬爪讟专讬讱 讞讚 诇讛讜爪讗讛 讚注谞讬 讜讞讚 诇讛讜爪讗讛 讚讘注诇 讛讘讬转 讜诪砖讜诐 讚讛讜爪讗讛 诪诇讗讻讛 讙专讜注 讛讬讗 讗讬爪讟专讬讱 诇诪讬讻转讘 讘转专讜讬讬讛讜 讜诇讛讻讬 讞砖讬讘 诇讛讜 谞诪讬 讘专讬砖 诪住讻转 砖讘转 (讚祝 讘.) 讘转专转讬 诇驻讬 砖讻转讜讘讜转 讘砖谞讬 诪拽专讗讜转 讜诪住讬拽 讗讘讜转 诪讗讬 谞讬讛讜 讬爪讬讗讜转 讬爪讬讗讜转 转专转讬 讛讜讜讬谉: 讘谞讙专专讬谉. 讗讜诪专 专''讬 讚诇讗讜 讚讜拽讗 谞讙专专讬谉 讗诇讗 砖讬讛讬讜 转讜讱 讙' 诇拽专拽注 讚讗驻讬' 诇专讘谞谉 讚专''注 讚诇讬转 诇讛讜 拽诇讜讟讛 讻诪讜 砖讛讜谞讞讛 讚诪讬讗 讘讝讜专拽 讘诪注讘讬专 转讜讱 讙' 诪讜讚讜 讚讛讻讬 讗诪专讬谞谉 讘讛诪讜爪讬讗 讬讬谉 (砖诐 讚祝 驻.) 讗诪专 专讘讗 讛讜爪讬讗 讞爪讬 讙专讜讙专转 讜讛谞讬讞讛 讜讞讝专 讜讛讜爪讬讗 讞爪讬 讗讞专转 讚专讱 注诇讬讛 讞讬讬讘 讜驻专讬讱 讜讛讗 讗诪专 专讘讗 转讜讱 砖诇砖讛 诇专讘谞谉 爪专讬讱 讛谞讞讛 注诇 讙讘讬 诪砖讛讜 讜诪砖谞讬 诇讗 拽砖讬讗 讻讗谉 讘讝讜专拽 讻讗谉 讘诪注讘讬专 讜诇讗讜 讚讜拽讗 谞拽讟 讛转诐 讚专讱 注诇讬讛 讚讛讜讗 讛讚讬谉 砖诇讗 讚专讱 注诇讬讛 转讜讱 讙' 讗诇讗 谞拽讟 讚专讱 注诇讬讛 讚讛砖转讗 诇讗 爪专讬讱 砖讬讛讗 转讜讱 讙' 专拽 砖讬讛讗 转讜讱 讙' 讚讙专讜讙专转 诪讬讞讬讬讘 讜讗诐 转讗诪专 讗讻转讬 讛讬讗讱 专讗砖讜谞讬诐 诪讟诪讗 讛讗 讘砖讘转 诇讗 讛讜讬讗 讛讜爪讗讛 讻注谞讬谉 讝讛 讛讜讗讬诇 讜讗讙讚 讛驻专 讘讬讚 讛讗讞专讜谞讬诐 砖讘驻谞讬诐 讻讚诪讜讻讞 讘讛诪爪谞讬注 (砖诐 讚祝 爪讗:) 讜讬''诇 讚讛讻讗 诪讬讬专讬 砖讻诇 讛驻专 讞讜抓 诇讞讜诪转 讛注讝专讛 讜讗驻讬诇讜 诇诪讗谉 讚讗诪专 讛转诐 讗讙讚 讻诇讬 砖诪讬讛 讗讙讚 讛谞''诪 讻诇讬 砖讬砖 诇讜 转讜讱 讚讗讬谞讜 讞讬讬讘 讗诐 讛讜爪讬讗 诪拽爪转讜 砖注''讬 诪讛 砖讘驻谞讬诐 讬讻讜诇 诇讛讘讬讗讜 诪讘驻谞讬诐 讗讘诇 注''讬 诪砖讬讻转 讛诪讜讟 诇讗 讛讬讜 讬讻讜诇讬诐 讛讗讞专讜谞讬诐 诇讛讘讬讗讜 讗爪诇讜: 讜讻谉 诇转驻诇讛. 驻讬' 讘拽讜谞讟专住 诇注谞讬谉 爪讬专讜祝 讜讗讬谉 谞专讗讛 讚讘讗诇讜 谞讗诪专讬谉 (住讜讟讛 讚祝 诇讞:) 诪砖诪注 住讜讙讬讗 讚讙诪专讗 讚讛诇讻讛 讻专' 讬讛讜砖注 讘谉 诇讜讬 讚讗诪专 讗驻讬' 诪讞讬爪讛 砖诇 讘专讝诇 讗讬谞讛 诪驻住拽转 讜讘驻专拽 讻诇 讙讙讜转 (注讬专讜讘讬谉 爪讘:) 诪砖诪注 住转诪讗 讚讙诪专讗 讚诪讞讬爪讛 诪驻住拽转 诇爪讬专讜祝 讚拽讗诪专 讟' 讘拽讟谞讛 讜讗讞讚 讘讙讚讜诇讛 讗讬谉 诪爪讟专驻讬谉 讜诇注谞讬谉 砖讜驻专 讜诪讙讬诇讛 谞诪讬 诇讗 诪爪讬转 诇驻专砖 讚转谞谉 讘讛讚讬讗 讘驻' 专讗讜讛讜 讘''讚 (专''讛 讚祝 讻讝: 讜砖诐) 讛讬讛 注讜讘专 讗讞讜专讬 讘讬转 讛讻谞住转 讗讜 砖讛讬讛 讘讬转讜 住诪讜讱 诇讘讬转 讛讻谞住转 讜砖诪注 拽讜诇 砖讜驻专 讗讜 诪讙讬诇讛 讗诐 讻讜讜谉 诇讘讜 讬爪讗 讜谞专讗讛 诇专''讬 讚讛讻讗 诪讬讬专讬 诇注谞讬谉 诇注谞讜转 讬讞讬讚 拽讚讜砖讛 讜讬讛讗 砖诪讬讛 专讘讗 诪讘专讱 讚讗讬谉 诪讞讬爪讛 诪驻住拽转 诇专讬讘''诇 讜诇专讘 讬讛讜讚讛 诪驻住拽转 讻讬讜谉 讚讛讜讬 讚讘专 砖爪专讬讱 注砖专讛 讜讻讬 讛讬讻讬 讚诇讗 诪爪讟专祝 诇讗 谞驻讬拽 讬讚讬 讞讜讘讛 讗讘诇 砖讜驻专 诇讗 讘注讬 注砖专讛: 诇讗 谞转拽讚砖讛 砖注专 谞讬拽谞讜专. 讜讗''转 讗诐 讻谉 讘砖注专讬 注讝专讛 讙讜驻讛 诇讬驻诇讜讙 讻讗谉 讘砖注专 谞讬拽谞讜专 讻讗谉 讘砖讗专 砖注专讬诐 讜讬''诇 讚诪转谞讬转讬谉 讘驻住讞 拽讗讬 砖讗讬谞讜 谞驻住诇 讗诇讗 讞讜抓 诇讞讜诪转 讬专讜砖诇讬诐: 讛讞诇讜谞讜转 讜注讜讘讬 讛讞讜诪讛 讻诇驻谞讬诐. 讘驻''讘 讚砖讘讜注讜转 (讚祝 讟讜:) 驻诇讬讙讬 讻讬爪讚 诪讛诇讻讬诐 砖转讬 转讜讚讜转 砖讛讬讜 诪拽讚砖讬谉 讘讛诐 讞讚 讗诪专 讝讜 讻谞讙讚 讝讜 讜讞讚 讗诪专 讝讜 讗讞专 讝讜 诪砖诪注 讛转诐 讚诪讘驻谞讬诐 讛讬讜 诪讛诇讻讬谉 讚驻专讬讱 讘砖诇诪讗 诇诪讗谉 讚讗诪专 讝讜 讗讞专 讝讜 讗诪讟讜 诇讛讻讬 驻谞讬诪讬转 谞讗讻诇转 砖讻讘专 拽讚砖讛 专讗砖讜谞讛 讗诇讗 诇诪讗谉 讚讗诪专 讻讜' 讜讗讬 诪讘讞讜抓 讛讬讜 诪讛诇讻讬谉 讛讬讻讬 拽讗诪专 讚拽讚砖讛 专讗砖讜谞讛 讞讜抓 诇讞讜诪讛 讜讛讗 讚拽讗诪专 讛转诐 诇诪讗谉 讚讗诪专 讝讜 讻谞讙讚 讝讜 驻谞讬诪讬转 讛讱 讚诪拽专讘讛 诇讞讜诪讛 讗注''讙 讚诪讘驻谞讬诐 讛讬讜 诪讛诇讻讬诐 拽专讬 诇讛 驻谞讬诪讬转 砖讛讬讗 诇爪讚 讞讜抓 讬专讜砖诇讬诐 诪驻谞讬 砖讛讬转讛 讘讬谉 讘''讚 讜讘讬谉 讛讞讜诪讛 讗讬 谞诪讬 讚诪拽专讘讛 诇讞讜诪转 注讝专讜转 拽讗诪专 讜讛讗 讚拽转谞讬 讛讻讗 砖谞转拽讚砖讛 注讜讘讬 讛讞讜诪讛 讛拽讬讚讜砖 讛讬讛 转诇讜讬 讘讚注转 讘''讚 讜拽讚砖讛 砖驻讬专 注讜讘讬 讛讞讜诪讛 讜讞诇讜谞讜转 讗讬 谞诪讬 诇诪讗谉 讚诪住拽讬谞谉 讘讙诪专讗 注讜讘讬 讛讞讜诪讛 讘讘专 砖讜专讗 讗转讬 砖驻讬专 讚诇砖诐 讜讚讗讬 讬讻讜诇讬诐 诇讬诇讱 讜诇拽讚砖:





专讘讬谞讜 讞谞谞讗诇

讘讬讜爪讗 讻讝讬转 讛讜讗讬诇 讜讛讗讜讻诇讜 讘诇讗 转注砖讛 诇讗 讗驻砖专 讘驻讞讜转 诪讻讝讬转 讗诪讗讬 讟讛讜专 讜诪讜转专 讜讗住讬拽谞讗 讗诇讗 讬讜爪讗 讚驻住讞 讚讘专讬 讛讻诇 诇讗 讙讝专讜 讘讜 讟讜诪讗讛 讚讘谞讬 讞讘讜专讛 讝专讬讝讬谉 讛谉 讻讬 拽讗 诪讘注讬讗 诇谉 讬讜爪讗 讚拽讚砖讬诐 讜注诇转讛 讘转讬拽讜:




转谞讬讗 诇讗 转讜爪讬讗 诪谉 讛讘讬转 讗讬谉 诇讬 讗诇讗 诪讘讬转 诇讘讬转 诪讞讘讜专讛 诇讞讘讜专讛 诪谞讬谉 转"诇 诪谉 讛讘砖专 讞讜爪讛 诇讗讻讬诇转讜 讜讗讬谞讜 讞讬讬讘 注讚 砖讬注砖讛 注拽讬专讛 讜讛谞讞讛 讜诪讜转讘讬谞谉 注诇讛 诪讛讗 讚转谞谉 讘砖讞讬讟转 拽讚砖讬诐 驻讬"讗 驻专讬诐 讛谞砖专驻讬谉 讜砖注讬专讬诐 讛谞砖专驻讬谉 讛讬讜 讟讜注谞讬谉 讗讜转谉 讘诪讜讟讜转 专讗砖讜谞讬诐 讬爪讗讜 诇讞讜诪转 注讝专讛 讗讞专讜谞讬诐 诇讗 讬爪讗讜 专讗砖讜谞讬诐 诪讟诪讗讬谉 讘讙讚讬诐 讗讞专讜谞讬诐 讗讬谉 诪讟诪讗讬谉 讘讙讚讬诐 注讚 砖讬爪讗讜 讜讛讗 诇讗 谞讞 讜讗讜拽讬诪谞讗 讘谞讙专专讬诐 注诇 讛讗专抓 讜讗讬谞谉 (谞注诪住讬谉) 诪讙讘讬讛谉 诪谉 讛拽专拽注 讗诇讗 谞诪砖讻讬谉 (诪谉) [注诇] 讛讗专抓 讚讛讬讬谞讜 讛谞讞转诐:




驻讬' 讗讘专 砖讬爪讗 诪拽爪转讜 讻讜' 诪谉 讛讗讙祝 讜诇驻谞讬诐 讻诇驻谞讬诐 诪谉 讛讗讙祝 讜诇讞讜抓 讻诇讞讜抓 讗诪专 专讘 讬讛讜讚讛 讗诪专 专讘 讜讻谉 诇转驻诇讛 讛注讜诪讚 讘讻谞住转 诪谉 讛讗讙祝 讜诇驻谞讬诐 讛专讬 讛讜讗 讘讻诇诇 讘专讻讛 诪谉 讛讗讙祝 讜诇讞讜抓 讻诇讞讜抓 讜驻诇讬讙讗 讚专' 讬讛讜砖注 讘谉 诇讜讬 讚讗诪专 专' 讬讛讜砖注 讘谉 诇讜讬 讗驻讬' 诪讞讬爪讛 砖诇 讘专讝诇 讗讬谞讛 诪驻住拽转 讘讬谉 讬砖专讗诇 诇讗讘讬讛诐 砖讘砖诪讬诐 讜讗拽砖讬' 讛讗 讙讜驻讛 拽砖讬讗 讗诪专转 诪谉 讛讗讙祝 讜诇驻谞讬诐 讻诇驻谞讬诐 讛讗讙祝 注爪诪讜 讞讜抓 讗讬诪讗 住讬驻讗 诪谉 讛讗讙祝 讜诇讞讜抓 讻讜' 讜讗讜拽讬诪谞讗 讘砖注专讬 讬专讜砖诇讬诐 讗讙祝 注爪诪讜 讻诇讞讜抓 讻讬 诇讗 谞转拽讚砖讜 诪驻谞讬 砖诪爪讜专注讬谉 诪讙讬谞讬谉 转讞转讬讛谉 讘讞诪讛 诪驻谞讬 讛讞诪讛 讻讜' 讜讻谉 砖注专讬 谞拽谞讜专 诇讗 谞转拽讚砖讜 诪驻谞讬 砖诪爪讜专注讬谉 注讜诪讚讬谉 砖诐 讜诪讻谞讬住讬谉 讬讚讬讛诐 诇讘讛谞讜转 讻讚讬 砖讬讝讜 注诇讬讛诐 讗讘诇 砖注专讬 注讝专讛 讗讙祝 注爪诪讜 讻诇驻谞讬诐:




讛讞诇讜谞讜转 讜注讜讘讬 讛讞讜诪讛 讻诇驻谞讬诐.





专诪讘"谉

讗诪专 专讘 讬讛讜讚讛 讗诪专 专讘 讜讻谉 诇转驻诇讛. 驻专砖"讬 讝"诇 讛注讜诪' 诪谉 讛讗讙祝 讜诇驻谞讬诐 诪爪讟专祝 诇注砖专讛 讜讛注讜诪讚 讞讜抓 诇驻转讞 讗讬谞讜 诪爪讟专祝, 讜驻诇讬讙讗 讚专' 讬讛讜砖注 讘谉 诇讜讬 讚讗诪专 讗驻讬' 诪讞讬爪讛 砖诇 讘专讝诇 讗讬谞讛 诪驻住拽转 讘讬谉 讬砖专讗诇 诇讗讘讬讛诐 砖讘砖诪讬诐, 驻讬' 诇讗 驻诇讬讙 专' 讬讛讜砖注 讘谉 诇讜讬 讗诇讗 注诇 讛注讜诪讚 砖诐 讻谞讙讚 讛驻转讞 讘讞爪专 拽讟谞讛 砖诇驻谞讬 讛讘讬转 砖讛讬讛 讚讬谞诐 诇讛爪讟专祝 讻讚讗诪专讬' 讘砖转讬 讞讘讜专讜转 砖讛讬讜 讗讜讻诇讜转 讘讘讬转 讗' 讘讝诪谉 砖诪拽爪转谉 专讜讗讬谉 讗诇讜 讗转 讗诇讜 讛专讬 讗诇讜 诪爪讟专驻讬谉 讚拽住讘专 专讘 讬讛讜讚讛 讚诇转 讛驻转讞 讛诪驻住讬拽 讘谞转讬诐 讻讻讜转诇 砖诪驻住讬拽 讘讬谉 砖谞讬 讘转讬诐 讜讗讬谉 诪爪讟专驻讬谉 讜专讘讬 讬讛讜砖注 讘谉 诇讜讬 讻讬讜谉 讚讚讬讜专讬 讘讬转 讘讞爪专 讻讘讬转 讗讞讚 讛讜讗 讜讻讬讜谉 砖诪拽爪转谉 专讜讗讬谉 讗诇讜 讗转 讗诇讜 诪爪讟专驻讬谉 讜讗注驻"讬 砖讛驻转讞 注讜诪讚 诇住讙讜专 讗讬谉 诪讞讬爪讛 砖诇 讘专讝诇 诪驻住拽转 讘讘讬转 讗讞讚 讜讻谉 谞专讗讛 讘砖谞讬 讘转讬诐 谞诪讬 讛注讜诪讚讬谉 转讜讱 讞诇诇 讛讻讜转诇 诪爪讟专驻讬谉 讜讗讬谉 讛讗讙祝 诪驻住讬拽 讘砖讘讬诇 讛讚诇转 砖讗讬谉 诪讞讬爪讛 砖诇 讘专讝诇 诪驻住拽转, 讗讘诇 讛注讜诪讚 讞讜抓 诇讻讜转诇 讛诪驻住讬拽 讘讬谉 砖谞讬 讛讘转讬诐 讗讬谉 诪爪讟专驻讬谉 讚讚讬讜专讬谉 讞诇讜拽讬谉 讗讬谉 诪爪讟专驻讬谉 诇注讜诇诐.
讜讙专住讬' 讘讛讗讬 注谞讬谞讗 讘诪住' 注讬专讜讘讬谉 讘驻专拽 讻诇 讙讙讜转 讗诪转谞讬' 讚转谞谉 讞爪专 讙讚讜诇讛 砖谞驻专爪讛 诇拽讟谞讛 讙讚讜诇讛 诪讜转专转 拽讟谞讛 讗住讜专讛 诪驻谞讬 砖讛讬讗 讻驻转讞讛 砖诇 讙讚讜诇讛 讬转讬讘 专讘讗 讜专' 讝讬专讗 讜专讘讛 讘专 专讘 讞谞谉 讜讬转讬讘 讗讘讬讬 讙讘讬讬讛讜 讜讬转讘讬 讜拽讗诪专讬 砖"诪 诪诪转谞讬' 讚讬讜专讬 讙讚讜诇讛 讘拽讟谞讛 讜讗讬谉 讚讬讜专讬 拽讟谞讛 讘讙讚讜诇讛 讻讬爪讚 爪讘讜专 讘讙讚讜诇讛 讜砖诇讬讞 爪讘讜专 讘拽讟谞讛 讬讜爪讗讬谉 讬讚讬 讞讜讘转谉 爪讘讜专 讘拽讟谞讛 讜砖诇讬讞 爪讘讜专 讘讙讚讜诇讛 讗讬谉 讬讜爪讗讬谉 讬讚讬 讞讜讘转谉 转砖注讛 讘讙讚讜诇讛 讜讗讞讚 讘拽讟谞讛 诪爪讟专驻讬谉 转砖注讛 讘拽讟谞讛 讜讗讞讚 讘讙讚讜诇讛 讗讬谉 诪爪讟专驻讬谉 爪讜讗讛 讘讙讚讜诇讛 讗住讜专 诇拽专讜转 拽"砖 讘拽讟谞讛 爪讜讗讛 讘拽讟谞' 诪讜转专 诇拽专讜转 拽"砖 讘讙讚讜诇'. 诇诪讚谞讜 讜讚讗讬 诇砖转讬 讘转讬诐 讜砖转讬 讞爪专讜转 砖讗注驻"讬 砖驻转讜讞讜转 讝讜 诇讝讜 诪讞讬爪转讛 诪驻住拽转 讛讬诇讻讱 诇讗 诪讬转讜拽诪讗 讚专' 讬讛讜砖注 讘"诇 讗诇讗 讘讞诇诇 驻转讞 讗讜 讘拽讟谞' 砖诇驻谞讬 讛讙讚讜诇讛 诇讜诪专 砖讛讬讞讬讚 砖讘拽讟谞讛 诪爪讟专祝 诇转砖注讛 砖讘讙讚讜诇讛 讗注驻"讬 砖讛驻转讞 诪驻住讬拽 讻砖讛讜讗 谞注讜诇 砖诐 讗讬谉 讝讛 诪讞讬爪讛 讜讛驻转讞 讻讗诇讜 谞驻专抓 砖诪讞讬爪讛 砖诇 讘专讝诇 讗讬谞讛 诪驻住拽转 讘讬谉 讬砖专讗诇 诇讗讘讬讛诐 砖讘砖诪讬诐 讗讘诇 讘砖转讬 讘转讬诐 讜讚讗讬 讗讬谉 诪爪讟专驻讬谉 诇讚讘专讬 讛讻诇. 
讜讗讬 拽砖讬讗 诇讱 讛讗 讚转谞谉 讘驻专拽 砖诇砖讛 砖讗讻诇讜 砖转讬 讞讘讜专讜转 砖讛讬讜 讗讜讻诇讜' 讘讘讬转 讗讞讚 讘讝诪谉 砖诪拽爪转谉 专讜讗讬谉 讗诇讜 讗转 讗诇讜 诪爪讟专驻讬谉 诇讝讬诪讜谉 讜讗诐 诇讗讜 诇讗 讗诇讗 讗诇讜 诪讝诪谞讬谉 诇注爪诪谉 讜讗诇讜 诪讝诪谞讬谉 诇注爪诪谉 讜讗转诪专 讘讬专讜砖' 专' 讬讜谞讛 专' 讗讘讗 讘砖诐 专' 讝注讬专讗 诇砖谞讬 讘转讬诐 谞爪专讻讗 讗"专 讬讜谞讛 讜讛谉 砖谞讻谞住讜 讘砖注讛 专讗砖讜谞讛 注"诪 讻谉 讚讗诇诪讗 讗驻讬' 讘砖谞讬 讘转讬诐 讗讬讻讗 爪讬专讜祝. 讗讬讻讗 诇诪讬诪专 讛讛讬讗 讻讬讜谉 砖谞讻谞住讜 诪转讞诇讛 诇讛讬讜转 专讜讗讬谉 讗诇讜 讗转 讗诇讜 讜诇讛讬讜转 讘讞讘讜专讛 讗讞转 讻讙讜谉 砖讗诪专讜 谞讬讝讬诇 谞讬讻讜诇 谞讛诪讗 讗讚讜讻转讗 驻诇谉 讛讜拽讘注讜 讘讻讱 诇讗讻讬诇讛 讗讘诇 诇注谞讬谉 转驻诇讛 讘讬转 讗讞讚 讘注讬谞谉 砖讗讬谉 讘转驻诇讛 拽讘讬注讜转 讞讘讜专讛. 
讜诇讬 谞专讗讛 砖讗讬谉 讗讜转讜 讛讬专讜砖诇诪讬 讛讜诇讱 注诇 讚专讱 讙诪专转谞讜 砖讗诐 讗讬谉 爪讬专讜祝 讘砖谞讬 讘转讬诐 诇注讜诇诐 讘讬谉 诇讘专讻转 讝讬诪讜谉 讘讬谉 诇转驻诇讛 讜拽讚讜砖讛, 讜讛讬专讜砖诇诪讬 注爪诪讜 诇讗 谞转讘专专 诇讬 砖砖诐 讗诪专讜 讗诇讬谉 讘谞讬 谞砖讬讗 诪讛 讗转 注讘讬讚 诇讜谉 讘讘讬转 讗讞讚 讘砖谞讬 讘转讬诐 谞讗诪专 讗诐 讛讬' 讚专讻谉 诇注讘讜专 讗诇讜 注诇 讗诇讜 诪讝诪谞讬谉 讜讗诐 诇讗讜 讗讬谉 诪讝诪谞讬谉 讜诪讚拽讗 诪讘注讬讗 诇讬讛 讗诐 讛讜讗 讘讘讬转 讗讞讚 讗讜 讘砖谞讬 讘转讬诐 诪砖诪注 砖讬砖 讞诇讜拽 讘讬谞讬讛' 讜住讜祝 讚讘专 讗谞讜 讗讬谉 诇谞讜 讗诇讗 诪砖谞讛 讘讘讬转 讗讞讚 讗讬讻讗 爪讬专讜祝 讘砖谞讬 讘转讬诐 诇讗, 讜诪讬讛讜 诪住转讘专讗 讚讘讬转 讜讞爪专 讘讬谉 讙讚讜诇讛 讜讘讬谉 拽讟谞讛 讚讬讜专讬 讘讬转 讘讞爪专 诇注讜诇诐 讜转砖注讛 讘讘讬转 讜讗讞讚 讘讞爪专 诪爪讟专驻讬谉 讜讗驻讬诇讜 讘讬转 拽讟谉 讜讞爪专 讙讚讜诇讛, 讜讻讚讬谉 爪讘讜专 讜砖诇讬讞 爪讘讜专 讻讱 讚讬谉 砖诇讬讞 爪讘讜专 讜爪讘讜专 (讘讙讚讜诇讛) 讜爪讘讜专 讗讞专 讗讜 讬讞讬讚 (讘拽讟谞讛) 砖讗讬谞讜 诪爪讟专祝 讜讗讬谞讜 专砖讗讬 诇注谞讜转 讗讞专讬讜 讗诪谉 讜讻诇 讚讘专 砖讘拽讚讜砖讛 讚讻讬讜谉 砖讗讬谉 诪爪讟专祝 讘注砖专讛 讛讜讛 诇讬讛 讬讞讬讚 讜诇注谞讬谉 讗诪谉 谞诪讬 讛讜讬讗 诇讛 讬转讜诪讛 讜讗住讜专 讗注驻"讬 砖谞讛讙讜 讻诪讜 讘讘' 讞讘讜专讜转 砖讛讬讜 讗讜讻诇讜' 讚讘注讬' 讘讬转 讗讜 专讜讗讬谉 讗"谞 讛讝诪谞讛 诇讚讘专讬 讛讬专讜砖诇诪讬 讜讗驻讬' 讬砖 讘讻诇 讗讞转 讻讚讬 讗讜转讛 讘专讻讛 讜注讜讚 讛讚注转 谞讜转谞转 砖讚讬谞谉 砖讜讛 讜讗讬谉 爪专讬讱 专讗讬讛.
讜讛讗 讚讗诪专讬谞谉 讘驻专拽 砖诇砖讛 砖讗讻诇讜 讙讘讬 讝讬诪讜谉 讘讬爪讗 讗讞讚 诪讛谉 诇砖讜拽 拽讜专讬谉 诇讜 讜诪讝诪谞讬谉 注诇讬讜 讜讛讜讗 讚拽专讜 诇讬讛 讜注谞讬 讜讗驻"讛 诇注谞讬谉 注砖专讛 诇讗 诪砖讜诐 讚讻转讬讘 讘诪拽讛诇讜转 讘专讻讜 讗诇讛讬诐 讛转诐 讛讬讬谞讜 讟注诪讗 诪砖讜诐 讚谞爪讟专驻讜 诇讝讬诪讜谉 诪注讬拽专讗 讚讗讻诇讜 讻讗讞转 讜讝讛 砖诇讗 讻讚讬谉 驻讬专砖 诪讛谉 讛讬诇讻讱 讻诪拽爪转 爪讬专讜祝 讬讜爪讗 注诪讛谉 讚诪讞讘讬专讛 砖诇讛谉 讛讜讗 讗讘诇 讘砖讗专 讘专讻讜转 砖诇讗 谞爪讟专祝 注诪讛诐 讗讬谉 讬讜爪讗 讘讘专讻转谉 讻诇诇 讜讻"砖 诇转驻诇讛 讜诇讻诇 讚讘专 砖讘注砖专讛 讚诇讗 讚讻讬讜谉 讚拽讚讜砖讛 讛讜讗 讘注讬谞谉 讘诪拽讛诇讜转. 
讜讬砖 讚专讱 讗讞专转 诇驻专砖 讜诇讜诪专 砖讗讬谉 讚讘专讬 专' 讬讛讜砖注 讘"诇 讘砖诪讜注讛 讝讜 讜讚讘专讬 讗讘讬讬 讘注讬专讜讘讬谉 讗诇讗 诇注谞讬谉 转驻诇讛 讜讛讜讗 讛讚讬谉 诇讘专讻转 讛诪讝讜谉 讘砖诐 讚讘注讬谞谉 讘诪拽讛诇讜转 讘专讻讜 讗诇讛讬诐 讻讚讗讬转讗 讘驻' 砖诇砖讛 砖讗讻诇讜 讗讘诇 诇讝讬诪讜谉 砖诇砖讛 诪爪讟专驻讬谉 讗驻讬' 讘砖谞讬 讘转讬诐 讻讚专讱 讛讬专讜砖诇诪讬, 讜诇讝讜 讛住讘专讗 讗驻砖专 讘爪讘讜专 讜砖诇讬讞 爪讘讜专 讘讙讚讜诇讛 讜讬讞讬讚 讘拽讟谞讛 砖注讜谞讛 注诪讛诐 讚讛讗 讗讬讻讗 诪拽讛诇讛 讜讗讬讛讜 讞讝讬 诇讗讬爪讟专讜驻讜讬 讜讻谉 讘砖转讬 讞讘讜专讜转 砖讘讝讜 讻讚讬 讝讬诪讜谉 讘砖诐 讜讘讝讜 讻谉 诪爪讟专驻讜转 讛谉 讜诪讝诪讱 讗讞讚 诇讻讜诇谉 讻诪讜 砖讗诪专讜 砖诐 讘讬专讜砖' 专' 讘专讻讬讛 诪讜拽讬 诇讗诪讜专讗 注诇 讗转专讗 诪爪讬注讗讛 讘讘讬 诪讚专砖转 讜讛讜讗 诪讝诪谉 注诇 讗讬诇谉 讜注诇 讗讬诇谉 讜讻讘专 讻转讘转讬 砖讗讬谉 讛讬专讜砖诇诪讬 讛讝讛 诪转讞讜讜专.
讜诇注谞讬谉 讛讗讬 诪讬诪专讗 讚砖诪注转讬谉 诪住转讘专讗 讚讛诇讻讛 讻专' 讬讛讜砖注 讘谉 诇讜讬 讜讻谉 驻住拽 专讘讬谞讜 讝"诇 讘讻"诪 讜转诪讛谞讬 注诇讬讜 诇诪讛 诇讗 讻转讘谉 诇讛诇讻讜转 讗诇讜 讘诪住讻转 讘专讻讜转:





讛诪讗讬专讬

讻诇 砖讘讬讗专谞讜 讘讬讜爪讗 砖讛讜讗 谞驻住诇 驻讬专讜砖讜 讘讻诇 讗讞讚 诇诪讞讬爪转讜 讛专讗讜讬讛 诇讜 讜砖诇砖 诪讬谞讬诐 讛诐 拽讚砖讬 拽讚砖讬诐 讞讜抓 诇注讝专讛 讜拽讚砖讬诐 拽诇讬诐 讞讜抓 诇讞讜诪转 讛注讬专 讜讘砖专 讛驻住讞 讗驻讬' 讘讞讜抓 诇讘讬转 砖谞讗讻诇 讘讜 讜诇讗 住讜祝 讚讘专 讘讞讜抓 诇讘讬转 讗诇讗 讗驻讬' 诪讞讘讜专讛 诇讞讘讜专讛 讘讘讬转 讗讞讚 讜讻诇 砖讛讜爪讬讗 诪讞讘讜专讛 诇讞讘讜专讛 讗讬谞讜 讞讬讬讘 注讚 砖讬注拽讜专 诪讝讜 讜讬谞讬讞 讘讝讜 讛讜爪讗讛 讻转讜讘讛 讘讜 讻砖讘转 讜诇驻讬讻讱 爪专讬讱 注拽讬专讛 讜讛谞讞讛 讻砖讘转 讗讘诇 驻专讬诐 讛谞砖专驻讬诐 讗注"驻 砖讛讜爪讗讛 讻转讜讘讛 讘讛诐 讗讬谉 爪专讬讻讬谉 讛谞讞讛 诇讟讜诪讗转诐 讜讛讜讗 砖驻专讬诐 讛谞砖专驻讬诐 讛讬讜 谞砖专驻讬诐 讞讜抓 诇砖诇砖 诪讞谞讜转 讜住讜讘诇讬诐 讛讬讜 讗讜转诐 讘诪讜讟讜转 讜讻诇 砖讬爪讗讜 讞讜抓 诇讞诪转 讛注讝专讛 砖讛讜讗 讛诪讞谞讛 讛专讗砖讜谉 谞讟诪讗讜 讛谞讜砖讗讬诐 讟讜诪讗转 讘讙讚讬诐 讜讗诐 讬爪讗讜 讛专讗砖讜谞讬诐 讛讛讜诇讻讬诐 诇驻讬 讛诪讜讟讜转 讜诇讗 讬爪讗讜 注讚讬讬谉 讛讗讞专讜谞讬诐 讛专讗砖讜谞讬诐 砖讬爪讗讜 诪讟诪讗讬谉 讘讙讚讬诐 讜讛讗讞专讜谞讬诐 砖诇讗 讬爪讗讜 讗讬谉 诪讟诪讗讬谉 注讚 砖讬爪讗讜 讛讗 讻诇 砖讬爪讗讜 讟诪讗讬诐 讗注"驻 砖诇讗 讛讜谞讞 讜讗讬谉 爪专讬讱 诇讛注诪讬讚讛 讘讛讜爪讬讗讜诐 讚专讱 讙专讬专讛 砖讬砖 砖诐 讛谞讞讛 讗诇讗 讗祝 讘诇讗 讛谞讞讛 讜讬砖 驻讜住拽讬诐 讚讜拽讗 讘讙专讬专讛 讜诇讗 讬专讗讛 讻谉:



讛诪砖谞讛 讛砖诪讬谞讬转 讜讛讻讜谞讛 讘讛 讘注谞讬谉 讛讞诇拽 讛专讘讬注讬 讙诐 讻谉 讜讛讜讗 砖讗诪专 讗讘专 砖讬爪讗 诪拽爪转讜 讞讜转讱 注讚 砖讛讜讗 诪讙讬注 诇注爪诐 讜拽讜诇祝 注讚 砖诪讙讬注讜 诇驻专拽 讜讞讜转讱 讜讘诪讜拽讚砖讬谉 拽讜爪抓 讘拽驻讬抓 砖讗讬谉 讘讜 砖讘讬专转 注爪诐 诪谉 讛讗讙祝 讜诇驻谞讬诐 讻诇驻谞讬诐 诪谉 讛讗讙祝 讜诇讞讜抓 讻诇讞讜抓 讜讛讞诇讜谞讜转 讜注讜讘讬 讛讞讜诪讛 讻诇驻谞讬诐 讗诪专 讛专"诐 拽讚砖讬 讛拽讚砖讬诐 讗讬谞谉 谞讗讻诇讬谉 讗诇讗 讘注讝专讛 讘诇讘讚 讜拽讚砖讬 拽诇讬诐 讘讻诇 讛注讬专 讜讛驻住讞 讘讞讘讜专转讜 讘诇讘讚 讻讬 讛砖诐 爪讜讛 讘讘讬转 讗讞讚 讬讗讻诇 诇讗 转讜爪讬讗 诪谉 讛讘讬转 讜讗诇讜 讛讙讚专讬诐 砖谞转谉 诪拽爪转谉 讻诇驻谞讬' 讜诪拽爪转谉 讻诇讞讜抓 讻讜诇诇讬诐 讛砖诇砖讛 专"诇 讛注讝专讛 讜讛诪讞谞讛 讜讞讘讜专转 讛驻住讞 讜讛砖诐 讗诪专 讜讘砖专 讘砖讚讛 讟专讬驻讛 诇讗 转讗讻诇讜 讜拽讘诇谞讜 讻讬 注谞讬谉 讝讛 讛讻转讜' 砖讻诇 讘砖专 砖讬爪讗 讞讜抓 诇诪讞讬爪转讜 砖讛讬讗 讘砖讚讛 讜讛讬讗 讟专讬驻讛 讻讗诇讜 讗诪专 讜讘砖专 砖讬爪讗 诇砖讚讛 讟专讬驻讛 讛讬讗 讜诇驻讬讻讱 讻砖讬讜爪讬讗 讗讚诐 诪讘砖专 拽讚砖讬 讛拽讚砖讬' 讞讜抓 诇注讝专讛 讗讜 讻诇讜诐 诪讘砖专 拽讚砖讬 拽诇讬诐 讞讜抓 诇讬专讜砖诇讬诐 讗讜 讻诇讜诐 诪讘砖专 讛驻住讞 讞讜抓 诇讘讬转 谞讗住专 讗讜转讜 讛讘砖专 砖讬爪讗 讜讛讜讗 讗住讜专 讘讗讻讬诇讛 讜讻砖讬爪讗 诪拽爪转 讛讗讘专 诪谉 讛驻住讞 讗讬 讗驻砖专 诇讞转讜讱 讛注爪诐 诪诪拽讜诐 讛讬讜爪讗 诪驻谞讬 砖诪谞注谞讜 讛讻转讜讘 讜注爪诐 诇讗 转砖讘专讜 讘讜 讜诪驻谞讬 讝讛 讞讜转讻讬谉 讛讘砖专 讛讬讜爪讗 诪讝讛 讛注爪诐 讜拽讜诇祝 讛谞砖讗专 诪谉 讛讘砖专 讛驻谞讬诪讬 讜讗讜讻诇讜 讜诪讙诇讛 讛驻专拽 讜诪砖诇讬讱 讛注爪诐 讻讜诇讜 砖诇诐 讜诪讛 砖注诇讬讜 诪谉 讛讘砖专 诪讛 砖讬爪讗 诪诪谞讜 讞讜抓 讗讘诇 讘拽讚砖讬诐 讻砖讬爪讗 诪拽爪转 讛讗讘专 讞讜转讻讬谉 讗讜转谉 讻诇 诪讛 砖讬爪讗 诪谉 讛讘砖专 讜讛注爪诐 讜拽讜驻讬抓 讛讜讗 住讻讬谉 讙讚讜诇 讜讗讙祝 诪拽讜诐 讛讚诇转讜转 讻砖住讜讙专讬谉 讗讜转谉 讛讚诇转讜转 谞讘讚诇 讛讞讬爪讜谉 诪谉 讛驻谞讬诪讬:



讗诪专 讛诪讗讬专讬 讗讘专 砖讬爪讗 诪拽爪转讜 讜讻讜' 讻讘专 讬讚注转 砖讻诇 讘砖专 拽讚砖 砖讬爪讗 讞讜抓 诇诪讞讬爪转讜 谞讗住专 讜讟注讜谉 砖专讬驻讛 砖讻讱 诪爪讬谞讜 讘砖注讬专 专讗砖 讞讚砖 砖讘砖诪讬谞讬 诇诪诇讜讗讬诐 砖讗诪专 诇讛诐 诪砖讛 讛谉 诇讗 讛讜讘讗 讗转 讚诪讛 讻诇讜诪专 砖砖讗诇 诇讛诐 讗诐 讛讜讝讛 诪讚诪讛 讘驻谞讬诐 砖讗诇讜 讻谉 讛讬讛 专讗讜讬 诇讬砖专祝 砖讻诇 讞讟讗转 讞讬爪讜谞讛 砖讛讝讛 诪讚诪讛 讟注讜谉 砖专讬驻讛 讜讻谉 砖讗诇 诇讛诐 讗诐 讬爪讗 诇讞讜抓 砖讗诇讜 讻谉 讛讬讛 专讗讜讬 讙诐 讻谉 诇讬砖专祝 讜讛诐 讛砖讬讘讜讛讜 讘砖转讬讛谉 砖诇讗 讛讜讝讛 诪讚诪讛 讘驻谞讬诐 讜诇讗 讬爪讗 诇讞讜抓 讜讛讜讗 砖讗诪专 讛谉 诇讗 讛讜讘讗 讗转 讚诪讛 讻讜' 讻诇讜诪专 讗讞专 砖诇讗 讛讜讝讛 诪讘驻谞讬诐 讜讻谉 砖讘诪拽讜诐 讛拽讚砖 讛讬转讛 讜诇讗 讬爪讗讛 诇讞讜抓 诇诪讛 谞砖专驻讛 讜诪讚讜注 诇讗 讗讻诇转诐 讜讻讜' 注讚 砖讛砖讬讘讜讛讜 讗诐 诪驻谞讬 讟讜诪讗讛 讗诐 诪驻谞讬 讗谞讬谞讜转 注诇 讛讚专讱 砖讻转讘谞讜 诇诪注诇讛 讜讻讘专 讘讬讗专谞讜 讘住诪讜讱 砖砖诇砖讛 诪拽讜诪讜转 讛诐 诪讜讙讘诇讬诐 讘拽讚砖讬诐 砖讬爪讬讗转诐 诪砖诐 诪讘讬讗转诐 诇讬讚讬 讻讱 讜讛诐 讞讜诪转 讛注讝专讛 诇拽讚砖讬 拽讚砖讬诐 讜讞讜诪转 讛注讬专 诇拽讚砖讬诐 拽诇讬诐 讜讞讜诪转 讛讘讬转 诇讘砖专 讛驻住讞 砖谞' 诇讗 转讜爪讬讗 诪谉 讛讘讬转 讜诇讗 讘讬转 讚讜拽讗 讗诇讗 诪诪拽讜诐 讛讞讘讜专讛:



诪注转讛 驻住讞 砖讬爪讗 诪拽爪转 讗讘专 讗讞讚 诪诪谞讜 讞讜抓 诇诪讞讬爪转讜 专"诇 诪诪讞讬爪转 讛讞讘讜专讛 讜讛讜讗 爪专讬讱 诇讞转讜讱 讛讬讜爪讗 诇砖专讬驻讛 讜诇讛转讬专 讛谞砖讗专 讜诇讞转讻讜 讗讬 讗驻砖专 砖讛专讬 讗住讜专 讘砖讘讬专转 注爪诐 讻讬爪讚 讛讜讗 注讜砖讛 讞讜转讱 讗转 讛讘砖专 讛讬讜爪讗 诇讞讜抓 讘爪诪爪讜诐 注讚 砖诪讙讬注 诇注爪诐 讜诪谞讬讞讜 讜拽讜诇祝 讛讘砖专 讛谞砖讗专 讘驻谞讬诐 注诇 讛讗讘专 诪住讘讬讘讜转 讛讗讘专 注讚 砖诪讙讬注 诇驻专拽 讜讛讜讗 诪拽讜诐 砖诪转讞讘专讬诐 讘讜 砖谞讬 讛注爪诪讜转 讜讞讜转讱 砖诐 讛讙讬讚讬诐 砖诪讞讘专讬谉 讗讜转诐 砖讗讬谉 讘讛诐 诪砖讜诐 砖讘讬专转 注爪诐 讜诪砖诇讬讱 讻诇 讛讗讘专 讜讗讜讻诇 讛讘砖专 砖拽诇祝 诪注诇讬讜 讜砖讜专祝 讗讜转讜 砖讻讘专 讞转讱 诪注诇 诪拽爪转 讛讬讜爪讗 诇讞讜抓 讜讗讬谉 爪专讬讱 诇讛注诪讬讚讛 讘砖讗讬谉 讻讝讬转 讘砖专 注诇 讗讜转讜 注爪诐 诇讜诪专 砖讗诇讜 讻谉 讟诪讗 讛讜讗 讜诪讟诪讗 讻诇 诪讛 砖讘驻谞讬诐 砖讛专讬 讬讜爪讗 讘驻住讞 讗讬谞讜 讟诪讗 讻诪讜 砖讘讬讗专谞讜 讘住诪讜讱 讛讜讗讬诇 讜讘谞讬 讞讘讜专讛 讝专讬讝讬诐 讛诐 诇讗 讙讝专讜 讘讻讱 讜讘诪讜拽讚砖讬谉 专"诇 讘拽讚砖讬 拽讚砖讬诐 砖讬爪讗 诪拽爪转 讛讗讘专 讞讜抓 诇注讝专讛 讜讘拽诇讬诐 讞讜抓 诇讞讜诪转 讛注讬专 讛讜讗讬诇 讜讗讬谉 讘讛诐 诪砖讜诐 砖讘讬专转 注爪诐 拽讜爪抓 (讘讻驻讬住) [讘拽讜驻讬抓] 讘诪拽讜诐 讛诪爪讜诪爪诐 诇讬爪讬讗转 讞讜抓 注爪诐 讜讘砖专 讻讗讞讚:



讜砖诪讗 转讗诪专 讘讝讜 诪讬讛讗 诪讛 讛讜注诇谞讜 讜讛专讬 谞讟诪讗 讘讜 诪住驻拽 砖讛专讬 讛讬讜爪讗 讘砖讗专 拽讚砖讬诐 谞住转驻拽谞讜 讘讜 诇诪注诇讛 讗诐 讙讝专讜 讘讜 讟讜诪讗转 讬讚讬诐 讗诐 诇讗讜 讜讻诇 砖诪讟诪讗 讗转 讛讬讚讬诐 诪讟诪讗 讘拽讚砖 讗驻砖专 砖诪讗讞专 砖讛讜驻拽注讛 诪诪谞讜 讟讜诪讗转 讬讚讬诐 砖讛专讬 讻诇 住驻拽 讟讜诪讗转 讬讚讬诐 讟讛讜专 讛讜驻拽注讛 诪诪谞讜 讻诇 讟讜诪讗讛 讗讜 砖诪讗 讘讗讘专 砖讗讬谉 注诇讬讜 讻讘讬爪讛 讘砖专 讗讜 诪讜讞 砖讗讬谉 讟讜诪讗讛 诇驻讞讜转 诪讻讘讬爪讛 讘讗讜讻诇讬谉 讻诪讜 砖讘讬讗专谞讜:



诪谉 讛讗讙讜祝 诇驻谞讬诐 讜讻讜' 驻讬' 讚专讱 讛注讜诇诐 砖注讜砖讬诐 讘讗诪爪注 讛讗住拽讜驻讛 讛注诇讬讜谞讛 砖讘驻转讞 讘讞爪讬讛 砖讻谞讙讚 讞讜抓 讘谞讬谉 讗讜 注抓 讘讜诇讟 注诇 驻谞讬 讻诇 专讜讞讘 讛驻转讞 砖讛讚诇转 讚讜驻拽 注诇讬讜 讜讛讜讗 讛谞拽专讗 讗讙讜祝 讜讻砖讛讚诇转 谞住讙专 讘砖讗专 讛讗讙讜祝 注诐 讞爪讬 注讜讘讬 讛讻讜转诇 诪讘讞讜抓 讜诪拽爪转 注讜讘讬 讛讻讜转诇 诇驻谞讬诐 讜讛讚诇转 诪讘讚诇转 讘讬谉 讞讬爪讜谉 诇驻谞讬诪讬 讜讗诪专 砖讗诐 讬爪讗 诪谉 讛讗讙讜祝 讜诇讞讜抓 讻诇讞讜抓 讜谞讗住专 讜诪诪谞讜 讜诇驻谞讬诐 讻诇驻谞讬诐 讜诪讜转专 讜诪拽讜诐 讛讗讙讜祝 注爪诪讜 讗诐 讛讜讗 讻诇驻谞讬诐 讗讜 讻诇讞讜抓 诇讗 谞转讘专专 讻讗谉 讜诇驻讬 诪讛 砖讬转讘讗专 讘讙诪' 讻诇 砖讘砖注专讬 讞讜诪转 讛注讝专讛 讘拽讚砖讬 拽讚砖讬诐 讻诇驻谞讬诐 砖讻诇 砖注专讬 讛注讝专讛 谞转拽讚砖 注讘讬讬谉 讘拽讚讜砖转 注讝专讛 讞讜抓 诪砖注专讬 谞拽谞讜专 砖诇讗 谞转拽讚砖讜 讜驻讬专砖讜 讛讟注诐 诪驻谞讬 讛诪爪讜专注讬诐 砖注讜诪讚讬诐 砖诐 转讞转 讛讗讙讜祝 讘讬讜诐 砖诪讬谞讬 诇住驻讬专转诐 讗诇讗 砖讞讬讬讘讬诐 诇讛讘讬讗 讻驻专转诐 讻讚讬 诇讛讻谞讬住 砖诐 讘讛讜谞讜转讬讛诐 诇讞诇诇 讛注讝专讛 砖诪谉 讛讚诇转 讜诇驻谞讬诐 诇讛讝讜转 注诇讬讛诐 讻住讚专 讛讻转讜讘 讘讛谉 讘驻专砖转 讝讗转 转讛讬讛 砖讛转讬专讛 诇讛诐 转讜专讛 诇注谞讬谉 讝讛 讘讬讗讛 讘诪拽爪转 讗注"驻 砖讛诐 注讚讬讬谉 诪讞讜住专讬 讻驻专讛 讜砖讘讬讗讛 讘诪拽爪转 砖诪讛 讘讬讗讛 诇讞讬讬讘 注诇讬讛 讘砖讗专 诪拽讜诪讜转 砖讛专讬 讗诐 讛讬讜 注讜诪讚讬谉 讞讜抓 诇讗讙讜祝 讻诇讜 诇讗 讛讬转讛 讬讚诐 诪砖讙转 诇驻谞讬诐 讜讗讬谉 拽专讜讬 诇驻谞讬 讛' 讗诇讗 讘讞诇诇 讛注讝专讛 砖诪谉 讛讚诇转 讜诇驻谞讬诐 讜诇讛讜爪讬讗 讛讚诐 讗讬 讗驻砖专 砖讛专讬 谞驻住诇 讛讜讗 讘讬讜爪讗 讗讘诇 砖注专讬 讬专讜砖诇讬诐 诇拽讚砖讬诐 拽诇讬诐 讗讜 砖诇 谞拽谞讜专 诇拽讚砖讬 拽讚砖讬诐 转讞转 讛讗讙讜祝 注爪诪讜 讻诇讞讜抓 砖砖注专讬 讬专讜砖诇诐 讙诐 讻谉 诇讗 谞转拽讚砖 注讘讬讬谉 诇拽讚讜砖转 讬专讜砖诇诐 诪驻谞讬 讛诪爪讜专注讬诐 砖诇驻注诪讬诐 诪爪讟注专讬诐 讘讞诪讛 诪驻谞讬 讛讞诪讛 讜讘讙砖诪讬诐 诪驻谞讬 讛讙砖诪讬诐 讜注讜诪讚讬谉 诇讛诐 注讚 讛讚诇转讜转 讜谞诪爪讗讜 注讜诪讚讬诐 转讞转 讛讗讙讜祝:



讛讞诇讜谞讜转 专"诇 砖讘讞讜诪转 讬专讜砖诇讬诐 讜注讜讘讬 讛讞讜诪讛 讻诇讜 讻诇驻谞讬诐 讜讗讜讻诇讬谉 砖诐 拽讚砖讬诐 拽诇讬诐 讜讝讜 砖诇 讞诇讜谞讜转 驻专砖讜讛 讘讙诪' 讘砖讗讬谞谉 讙讘讜讛讜转 讬讜转专 诪拽专拽注 讛讛讬讻诇 砖讗诇讜 讻谉 讛专讬 讛谉 讻讙讙讬谉 讜讙讙讜转 砖讘讬专讜砖诇讬诐 诇讗 谞转拽讚砖讜 诇讗讻讬诇转 拽讚砖讬诐 讗讗"讻 讛诐 谞诪讜讻讬诐 讻砖讬注讜专 拽专拽注 讛讛讬讻诇 讜讗祝 讘讞讜诪讛 驻讬专讜砖讛 讘讘专 砖讜专讛 讻诇讜诪专 讞讜诪讛 拽讟谞讛 砖住诪讜讻讛 诇讞讜诪讛 讙讚讜诇讛 讜讛讬讗 谞诪讜讻讛 讜砖讜讛 诇拽专拽注 讛注讝专讛 讗讘诇 讛讞讬爪讜谞讛 砖讛讬讗 讙讘讜讛讛 注诇 拽专拽注 讛注讝专讛 诇讗 谞转拽讚砖 注讘讬讛:



讝讛讜 讘讬讗讜专 讛诪砖谞讛 讜讻讜诇讛 注诇 讛讚专讱 砖讻转讘谞讜 讛诇讻讛 驻住讜拽讛 讛讬讗 讜诪讛 砖谞讻谞住 转讞转讬讛 讘讙诪' 诪诪讛 砖诇讗 讘讬讗专谞讜讛讜 讘诪砖谞讛 讻讱 讛讜讗:



讗注"驻 砖讘诪砖谞转谞讜 讗诪专讜 砖诪讗讙讜祝 讜诇讞讜抓 讻诇讞讜抓 诇注谞讬谉 转驻诇讛 谞讞诇拽讜 讘诪谉 讛讗讙讜祝 讜诇讞讜抓 讗诐 讻诇讞讜抓 讗诐 讻诇驻谞讬诐 砖诇讚注转 专讘 讻诇讞讜抓 讜诇讚注转 专' 讬讛讜砖注 讻诇驻谞讬诐 讜讗祝 讛驻讜住拽讬诐 谞讞诇拽讜 讘驻住拽 讝讛 讜驻专砖讜讛 讙讚讜诇讬 讛专讘谞讬诐 诇注谞讬谉 爪专讜祝 注砖专讛 讜谞诪爪讗 诇驻讬专讜砖 讝讛 砖诇讚注转 讛驻讜住拽讬诐 讻专讘 讻诇 砖讛讜讗 诪谉 讛讗讙讜祝 讜诇驻谞讬诐 诪爪讟专祝 诇注砖专讛 讜诪谉 讛讗讙讜祝 讜诇讞讜抓 讗讬谞讜 诪爪讟专祝 讜讬砖 驻讜住拽讬诐 讻专' 讬讛讜砖注 砖讗诪专 砖讗祝 诪讞讬爪转 讘专讝诇 讗讬谞讛 诪驻住拽转 讘讬谉 讬砖专讗诇 诇讗讘讬讛诐 砖讘砖诪讬诐 砖讗讬谉 驻专讙讜讚 谞谞注诇 讘驻谞讬 讛拽讘"讛 讜讛讻诇 讙诇讜讬 诇驻谞讬讜 讜讗祝 诪谉 讛讗讙讜祝 讜诇讞讜抓 诪爪讟专祝 讜讬砖 砖讜讗诇讬谉 讘讛 讜讛专讬 讗诪专讜 讘注专讜讘讬谉 驻专拽 讙讙讜转 爪"讘 讘' 爪讘讜专 讘讙讚讜诇讛 讜砖诇讬讞 爪讘讜专 讘拽讟谞讛 讬讜爪讗讬谉 讬讚讬 讞讜讘转谉 讻诇讜诪专 砖讛专讬 爪讘讜专 砖讛讜讗 注讬拽专 讛讜讗 讘讙讚讜诇讛 砖讛讬讗 注讬拽专 讙诐 讻谉 讜砖诇讬讞 爪讘讜专 砖讛讜讗 讘拽讟谞讛 谞讞砖讘 讻讗诇讜 讛讬讗 注诪讛诐 讗讘诇 讗诐 爪讘讜专 讘拽讟谞讛 讜砖诇讬讞 爪讘讜专 讘讙讚讜诇讛 讗讬谉 讬讜爪讗讬谉 讬讚讬 讞讜讘转谉 砖讛爪讘讜专 注讬拽专 讜砖诇讬讞 爪讘讜专 砖讛讜讗 讘讙讚讜诇讛 讗讬谞讜 谞讞砖讘 讻讗诇讜 讛讜讗 注诪讛诐 讗诇诪讗 砖讛诪讞讬爪讛 诪驻住拽转:



讜诪转讜讱 讻讱 讬"诪 砖讝讜 砖讘注讬专讜讘讬谉 讛讜讗 砖谞讗诪专讛 诇注谞讬谉 爪讬专讜祝 讻讙讜谉 砖讗讬谉 讘诪拽讜诐 砖砖诇讬讞 爪讘讜专 诇砖诐 讜讻诇 砖讬砖 诪讞讬爪讛 讘谞转讬诐 讗讬谉 诪爪讟专驻讬谉 讗讘诇 讝讜 砖讘讻讗谉 谞讗诪专讛 诇注谞讬谉 砖讛讬讞讬讚 注讜诪讚 讘讞讜抓 讬讻讜诇 诇注谞讜转 诇拽讚讬砖 讜拽讚讜砖讛 讜讛专讬 砖讬砖 讘诪拽讜诐 砖砖诇讬讞 爪讘讜专 诇砖诐 注砖专讛 讜讬讜爪讗 讘讛 讬讚讬 讞讜讘转 转驻诇讛 爪讘讜专 讜拽讚讬砖 讜拽讚讜砖讛 讜讘专讻讜 讜砖讗专 讚讘专讬诐 砖讗讬谉 谞讗诪专讬谉 讘讬讞讬讚 讜诇讚注转 讛讗讜诪专 讻诇讞讜抓 讗讬谞讜 讬讻讜诇 诇注谞讜转 讗注"驻 砖砖诇讬讞 爪讘讜专 讬砖 注诪讜 注砖专讛 讜讗讬谞讜 讬讜爪讗 讬讚讬 讞讜讘转 转驻诇转 爪讘讜专 讜讛诇讻讛 讻专' 讬讛讜砖注 讜讻谉 讻转讘讜讛 讜驻专砖讜讛 讙讚讜诇讬 讛诪驻专砖讬诐 讜讛讜讗 砖讗诪专讜 讘讘专讻转 讻讛谞讬诐 讘诪住讻转 住讜讟讛 诇"讞 讘' 砖讗祝 讗讜转诐 砖讬砖 诪讞讬爪讛 讘谞转讬诐 讘讻诇诇 讛讘专讻讛 讜讗驻讬' 诇讗 谞驻专爪讛 诇讛 讜砖讗讬谉 砖诐 驻转讞 讜讗驻讬' 专讞讜拽 诪诪谞讛 讻诇 砖拽讜诇讜 砖诇 砖诇讬讞 爪讘讜专 谞砖诪注 诇砖诐 讜诇注谞讬谉 爪讬专讜祝 诪讬讛讗 讚讜拽讗 讘爪讘讜专 讘讙讚讜诇讛 讜砖转讛讗 讛讗讞专转 谞驻专爪转 诇讛 讘诪诇讜讗讛 讗讜 砖讛驻专爪讛 讘讬转专 诪注砖专 讜讗诇诪诇讗 讻谉 讗注"驻 砖讬砖 砖诐 驻转讞 讗讬谉 讘讛 爪讬专讜祝 讜讻诇 砖讻谉 诪讘讬转 诇注诇讬讛 讜讬砖 诇驻专砖 砖讗祝 讝讜 诇注谞讬谉 爪讬专讜祝 诇讜诪专 诇讚注转 专' 讬讛讜砖注 砖讻诇 砖讛讜讗 转讞转 讛驻转讞 讜讗注"驻 砖讛讜讗 诪谉 讛讗讙讜祝 讜诇讞讜抓 诪爪讟专祝 讛讗 诇注谞讬谉 讬爪讬讗转 讬讚讬 讞讜讘转 转驻诇转 爪讘讜专 讻诇诐 诪讜讚讬诐 砖讻诇 砖拽讜诇讜 谞砖诪注 讬讜爪讗 讘讜 讬讚讬 讞讜讘转讜 讜讗注"驻 砖诇注谞讬谉 驻住拽 讗驻砖专 砖讻讱 讛讜讗 诇注谞讬谉 驻讬专讜砖 诪讬讛讗 讗讬谞讜 谞专讗讛 砖讗诐 讻谉 讛讬讛 诇讜 诇讜诪专 讗祝 诪谉 讛讗讙讜祝 讜诇讞讜抓 诇注谞讬谉 转驻诇讛 讻诇驻谞讬诐 讜诇讗 讛讬讛 诇讜 诇讛讞诇讬讟 讜诇讜诪专 讗驻讬' 诪讞讬爪讛 砖诇 讘专讝诇 讜砖诪讗 讻谞讙讚 诪讞讬爪转 讛讚诇转 讗诪专讛 讜讚专讱 讙讜讝诪讗 讗诪专 砖讗驻讬' 讛讬转讛 砖诇 讘专讝诇 讛讜讗讬诇 讜讛讜讗 转讞转 驻转讞讜 砖诇 讗讜转讜 讘讬转 讜讗注"驻 砖注讜诪讚转 诇讬谞注诇 诪爪讟专祝:



讜诇讞讻诪讬 讛讚讜专讜转 专讗讬转讬 砖驻专砖讜 讙诐 讻谉 讝讜 砖诇 专' 讬讛讜砖注 诇注谞讬谉 爪讬专讜祝 讗诇讗 砖讚注转诐 砖诇讗 谞讞诇拽 专' 讬讛讜砖注 讗诇讗 注诇 讛注讜诪讚 讻谞讙讚 讛驻转讞 讘讞爪专 砖诇驻谞讬 讛讘讬转 讻讚讬谉 砖转讬 讞讘讜专讜转 讛讗讜讻诇讜转 讘讘讬转 讗讞讚 讜诪拽爪转诐 专讜讗讬诐 讗诇讜 讗转 讗诇讜 砖诪爪讟专驻讬谉 砖诇讚注转 专讘 讛驻转讞 诪驻住讬拽 讜讗讬谞讜 讻砖转讬 讞讘讜专讜转 砖讘讘讬转 讗讞讚 讜诇专' 讬讛讜砖注 讻讬讜谉 砖讚讬讜专讬 讛讘讬转 讘讞爪专 讻讘讬转 讗讞讚 讛讜讗 讜讻诇 砖诪拽爪转谉 专讜讗讬谉 讝讛 讗转 讝讛 诪爪讟专驻讬谉 讜讗注"驻 砖讛驻转讞 注讜诪讚 诇讬谞注诇 注诇 讝讜 讛讜讗 讗讜诪专 讗驻讬' 诪讞讬爪讛 讜讻讜' 讜讻诪讜 砖驻专砖谞讜 讗讘诇 讻诇 砖讛诐 讘转讬诐 讞诇讜拽讬诐 砖讻讜转诇 诪驻住讬拽 讗注"驻 砖驻转讞 驻转讜讞 讘讬谞讬讛诐 讛讜讗讬诇 讜讚讬讜专讬谉 讞诇讜拽讬诐 讛诐 讗讬谉 诪爪讟专驻讬谉 诇注讜诇诐 讜讻讬 讛讛讬讗 讚注讬专讜讘讬谉 转砖注讛 讘讙讚讜诇讛 讜讗讞讚 讘拽讟谞讛 诪爪讟专驻讬谉 讗讞讚 讘讙讚讜诇讛 讜转砖注讛 讘拽讟谞讛 讗讬谉 诪爪讟专驻讬谉 讜讗祝 讝讜 讚讜拽讗 讘讞爪专 拽讟谞讛 砖诇驻谞讬 讛讘讬转 讗讜 砖讛讜讗 讘转讜讱 讛讘讬转 讗讘诇 砖谞讬 讘转讬诐 诇讗 讗注"驻 砖驻转讞 驻转讜讞 讘讬谞讬讛诐 讜讗注"驻 砖诇注谞讬谉 讝讬诪讜谉 讘砖转讬 讞讘讜专讜转 砖讛讝讻专谞讜 砖诪爪讟专驻讬谉 讗诪专讜 讘转诇诪讜讚 讛诪注专讘 诇砖谞讬 讘转讬诐 谞爪专讻讛 讻讘专 驻专砖讜讛 砖诐 讻砖谞讻谞住讜 诪转讞诇讛 诇讻讱 专"诇 砖讗诪专讜 谞讬讝讬诇 谞讬讻讜诇 谞讛诪讗 讘讚讜讱 驻诇谉 讜讻诇 砖讛讜讗 讻谉 讜专讜讗讬谉 诪拽爪转谉 讗诇讜 讗转 讗诇讜 诪爪讟专驻讬谉 讛讗 转驻诇讛 讚讜拽讗 讘讘讬转 讗讞讚 讻讚专讱 砖讛讝讻专谞讜 讜讗祝 诇注谞讬谉 讝诪讜谉 讛诐 诪驻拽驻拽讬谉 讘讛 诪诪讛 砖讗诪专讜 砖诐 讗诇讬谉 讚讘讬 谞砖讬讗讛 诪讛 谞转注讘讚 诇讜谉 讻讘讬转 讗讞讚 讗讜 讻砖谞讬 讘转讬诐 讗诐 讛讬讛 讚专讻谉 诇注讘讜专 讗诇讜 注诇 讗诇讜 诪讝诪谞讬谉 讗诇诪讗 讻诇 砖谞讬 讘转讬诐 讗讬谉 诪爪讟专驻讬谉 讜讻谉 专讗讬转讬 注讜讚 砖诐 专' 讘专讻讬讛 诪拽讬诐 诇讗诪讜专讬讛 注诇 转专注讗 诪爪讬注讬讗 讚讘讬 诪讚专砖讗 讜诪讝诪谉 注诇 讗诇讬谉 讜注诇 讗诇讬谉 讜诪"诪 诪讘讬转 诇讞爪专 诪爪讟专驻讬谉 讗祝 讗诐 讛讞爪专 讙讚讜诇讛 砖讚讬讜专讬 讘讬转 讘讞爪专 诇注讜诇诐 讜谞专讗讛 砖讗祝 诇转驻诇讛 讻谉 讜讝讜 砖讘注专讜讘讬谉 讘砖砖转讬讛谉 讞爪专讜转 讜诇讚注转 讝讛 诇拽讚讬砖 讜诇拽讚讜砖讛 讜诇讬爪讬讗转 讬讚讬 讞讜讘转 转驻诇转 爪讘讜专 讜讚讗讬 注讜谞讛 讜讬讜爪讗 讗诇讗 砖讗祝 讛诐 专讗讬转讬 [砖讛砖讜讜] 讗转 讝讜 诇讝讜 诇讜诪专 砖讗讬谞讜 讬讻讜诇 诇注谞讜转 砖讜诐 讚讘专 砖讘拽讚讜砖讛 讜讗讬谉 讛讚讘专讬诐 谞专讗讬谉:



讙讙讬谉 讜注诇讬讜转 砖讘讬专讜砖诇讬诐 诇讗 谞转拽讚砖讜 讘拽讚讜砖转 讛注讬专 诇讗讻讜诇 讘讛谉 拽讚砖讬诐 拽诇讬诐 讜讻谉 讙讙讬谉 讜注诇讬讜转 砖讘注讝专讛 诇讗 谞转拽讚砖讜 讘拽讚讜砖转 讛注讝专讛 诇讗讻讜诇 讘讛诐 拽讚砖讬 拽讚砖讬诐 讗讗"讻 讛讬讜 讛讙讙讜转 砖讜讜转 诇拽专拽注 讛注讝专讛 讜砖诪讗 转讗诪专 讗诐 讻谉 诪讛讜 砖讗诪专讜 讻讝讬转讗 讘驻住讞讗 讜讛诇诇讗 驻拽注 讗讬讙专讗 讻诇讜诪专 砖诪专讜讘 讛讛诪讬讛 砖讛讬转讛 砖诐 讘讗讻讬诇转 讻讝讬转 诪谉 讛驻住讞 讜讘拽专讬讗转 讛讛诇诇 讚讜诪讛 讻讗诇讜 讛讙讙讬诐 诪转讘拽注讬诐 砖讛讚讘专 诪讜讻讬讞 砖讗讜讻诇讬谉 讛讬讜 讗转 讛驻住讞 讘讙讙讬诐 讗讬谞讜 讻谉 讗诇讗 讘拽专拽注 讛讬讜 讗讜讻诇讬谉 讜拽讜专讬谉 讗转 讛讛诇诇 讘讙讙讜转 讜讗注"驻 砖讗诪专讜 讗讬谉 诪驻讟讬专讬谉 讗讞专 讛驻住讞 讗驻讬拽讜诪谉 讜驻专砖讜 讘讜 讗驻讬拽讜 诪讗谞讬 讻诇讜诪专 砖诇讗 讬注拽专讜 诪讞讘讜专讛 诇讞讘讜专讛 诇讜诪专 讛讜爪讬讗讜 讻诇讬讻诐 诪讻讗谉 讜谞诇讱 诇讗讻讜诇 注讜讚 讘讞讘讜专讛 驻诇讜谞讬转 注谞讬谞讛 诇讗讻讬诇讛 讗讘诇 砖诇讗 诇讗讻讬诇讛 讻讙讜谉 诇拽专讬讗转 讛讛诇诇 专砖讗讬 讜诪"诪 注诇讬讜转 砖讘讛讬讻诇 谞转拽讚砖讜 砖谞讗诪专 讜讬转谉 讚讜讚 诇砖诇诪讛 讘谞讜 讗转 转讘谞讬转 讛讗讜诇诐 讜讗转 讘转讬讜 讜讗转 讙谞讝讻讬讜 讜注诇讬讜转讬讜 讜讞讚专讬讜 讜讘讬转 讛讻驻专转 讜讻转讜讘 讛讻诇 讘讻转讘 诪讬讚 讛' 注诇讬 讛砖讻讬诇 讻诇讜诪专 砖讛讻诇 讛讬讛 讘诪专讗讛 讛谞讘讜讗讛 讜诇讗 注讜讚 讗诇讗 砖注诇讬讬转 讘讬转 拽讚砖讬 讛拽讚砖讬诐 讞诪讜专讛 诪讘讬转 拽讚砖讬 讛拽讚砖讬诐 砖讘讬转 拽讚砖讬 讛拽讚砖讬诐 讻讛谉 讙讚讜诇 谞讻谞住 讘讜 驻注诐 讗讞转 讘砖谞讛 讘讬讜诐 讛讻驻讜专讬诐 诇拽讟讜专转 讜诇讛讝讗转 讘讬谉 讛讘讚讬诐 讜注诇讬讬转 讘讬转 拽讚砖讬 讛拽讚砖讬诐 讗讬谉 谞讻谞住讬谉 讗诇讗 驻注诐 讗讞转 讘砖诪讬讟讛 诇专讗讜转 诪讛 讛讬讗 爪专讬讻讛 诇讞讝拽 讗转 讘讚拽讛 讜注诇 讝讜 讗诪专讜 讚专讱 转讬诪讛 注诇 诪讬 砖讛拽砖讛 诪谉 讛讛讬讻诇 诇砖讗专 讛诪拽讜诪讜转 砖讘讘讬转 讗讟讜 诪讛讬讻诇 谞讬拽讬诐 讜谞讜转讬讘 讻诇讜诪专 讜讻讬 注讜诪讚 讗讚诐 诇讛拽砖讜转 诪谉 讛讛讬讻诇 诇砖讗专 讛诪拽讜诪讜转 砖讗谞讬 讛讬讻诇 讚讻转讬讘 讜讬转谉 讚讜讚 诇砖诇诪讛 讜讻讜' 注诇 讛讚专讱 砖讘讬讗专谞讜:





诪讛专砖"讗 - 讞讬讚讜砖讬 讛诇讻讜转

驻专砖"讬 讘讚"讛 砖注专讬 注讝专讛 讻讜' 讘注讜讚讜 诪讞讜住专 讻驻讜专讬诐 讻讜' 诪爪讜专注 诪砖转诇讞 讞讜抓 诇讙' 诪讞谞讜转 讻讜' 注讻"诇 讗讬谉 注谞讬谉 讙' 诪讞谞讜转 诇讻讗谉 讚讘诪讞讜住专 讻驻讜专讬诐 拽诪讬讬专讬 讚诇讗 诪砖转诇讞 讗诇讗 诪诪讞谞讛 砖讻讬谞讛 讘讬谉 讘讝讘 讘讬谉 讘诪爪讜专注 [讘] 讜讬"诇 讚讗讻转讬 诇诪讛 诇讗 谞转拽讚砖 砖注专 谞拽谞讜专 讚讛讗 讘谞转拽讚砖 谞诪讬 讬讻讜诇 讛讬讛 诇注诪讜讚 讛诪爪讜专注 诪讞讜抓 诇砖注专 讜诇讛讻谞讬住 讘讛讜谞讜转讬讜 转讜讱 讛砖注专 诇转转 砖诐 注诇讬讜 讚诐 讗砖诐 讜讬"诇 讚转讜讱 讛砖注专 诇讗 诪拽专讬 诇驻谞讬 讛' 讗诇讗 讘注讝专讛 讙讜驻讛 讜诇讻讱 讛讜爪专讱 诇注诪讜讚 讘砖注专 诇讛讻谞讬住 诇注讝专讛 讜讚讜"拽:


转讜住' 讘讚"讛 讜讻谉 诇转驻诇讛 讻讜' 讜诇注谞讬谉 砖讜驻专 讜诪讙讬诇讛 谞诪讬 诇讗 诪爪讬谞谉 诇驻专砖 讻讜' 注讻"诇 拽"拽 讚讛讬讗讱 住"讚 诇驻专讜砖讬 讛讻讬 讚讛讗 专讘 讜讻谉 诇转驻诇讛 拽讗诪专 讜讗讬诪讗 诇转驻诇讛 诪诪砖 拽讗诪专 诇注谞讬谉 爪讬专讜祝 讜诪讗讬 拽讗诪专 讜驻诇讬讙讗 讚专讬讘"诇 讚讗讬讬专讬 讘砖讜驻专 讜诪讙讬诇讛 讜拽"诇:





讞讻诪转 砖诇诪讛

专砖"讬 讘讚"讛 诪谉 讛讗讙祝 讜诇驻谞讬诐 讻诇驻谞讬诐 讗讙祝 讻讜' 讛讚"讗:





专砖"砖

专砖"讬 讘讚"讛 讞讜爪讛. 讞讜抓 诇讞讘讜专转 讗讻讬诇转讜. 讻爪"诇:



专砖"讬 讚"讛 讛讬讜 住讜讘诇讬谉. 讬讜爪讬讗 讗诇 诪讞讜抓 诇诪讞谞讛 讜砖专驻讜 讜讙讜'. 讻爪"诇:



专砖"讬 讚"讛 砖注专讬 注讝专讛. 诪爪讜专注 诪砖转诇讞 讞讜抓 讻讜'. 注讬' 专砖"讗 讜诇谞"驻 砖讻讜讜谞转讜 诇驻专砖 讘讝讛 诪讛 砖讗诪专 讘讙诪专讗 诪驻谞讬 砖诪爪讜专注讬谉 诪讙讬谞讬谉 转讞转讬讛谉 讻讜' 讜讻讝讛 讚专讻讜 讘讻"讚 讜诪讛 砖讛拽砖讛 诇诪讛 诇"谞 砖注"谞 讻讜'. 讜转讬专抓 讚转讜讱 讛砖注专 诇"诪 诇驻谞讬 讛' 讻讜' 谞注诇诐 诪讻"转 砖拽讜砖讬讬转讜 讜转讬专讜爪讜 讻讘专 谞讗诪专讜 讘转讜住驻讜转 (讬讘诪讜转 讝 讘) 讚"讛 讝讛 讜专"转 讻转讘 砖诐 讬砖讜讘 讗讞专 注"砖:



转讜住驻讜转 讚"讛 诇讗. 诇讜诇讬 讚讘专讬讛诐 讛谞"诇 诪转讜讱 讛住讜讙讬讗 讜驻讬专讜砖 专砖"讬 讚讻诇 砖注专讬 注讝专讛 谞转拽讚砖讜 讗祝 诪谉 讛讗讙祝 讜诇讞讜抓 专拽 砖注专讬 讬专讜砖诇讬诐 讜砖注"谞 诇"谞 诪讛讗讙祝 讜诇讞讜抓 诪讟注诪讬诐 砖讗诪专 专砖讘专讬"爪 讜讘讗讙祝 注爪诪讜 讬砖 讞讬诇讜拽 讘讬谞讬讛诐 讚砖注专讬 讬专讜砖诇讬诐 诇"谞 讜砖注"谞 谞转拽讚砖. 讜诇驻"讝 砖讬讬讱 砖驻讬专 诪讬诪专讗 讛讘' 讚专砖讘专讬"爪 诪"诪 诇"谞 砖注"谞 讻讜' 诇驻讬专讜砖讗 讚诪转谞讬转讬谉 讜讙诐 诪爪讗转讬 讘讙诪专讜转 讬砖谞讜转 讛讙讬' 讻讗谉 讘砖注专 注讝专讛 讘诇"讬 讜注"讻 讗砖注"谞 诇讞讜讚 拽讗讬 讜讗祝 诇讙讬' 砖注专讬 诇"专 讗"砖 讚砖谞讬 驻砖驻砖讬谉 讛"诇 诇砖注"谞 讜讙诐 讛诪讛 谞拽专讗讬诐 砖注专讬诐 讘驻"讜 讚砖拽诇讬诐 诪"讙 讜讘住驻"讘 讚诪讚讜转:



转讜住' 讚"讛 讛讞诇讜谞讜转. 诪驻谞讬 砖讛讬转讛 讘讬谉 讘"讚 讜讘讬谉 讛讞讜诪讛. 注诪砖"讻 (讘砖讘讜注讜转 讟讜 讘) 讘专砖"讬 讚"讛 讛讱 讘住"讚:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 讙讙讬谉 讜注诇讬讜转. 注讬' 诪讻讜转 讬讘 注"讗 转讚"讛 讗讬诇谉. 讜讘诪讛专砖"讗 砖诐 讜讘诪砖谞讛 诇诪诇讱 驻讬"讚 讛"讗 诪讛诇' 砖讙讙讜转:





讬讚 讚讜讚

讛诪讜爪讬讗 讘砖专 讛驻住讞 诪讞讘讜专讛 诇讞讘讜专讛 注"诇 驻状讜 讚状讛 讜诪专.


拽讜诇祝 注讚 砖诪讙讬注 诇注爪诐 讜讞讜转讱. 注讬讬谉 诪诇状诪 驻壮 讻状讙 讚讻诇讬诐 讛状讟.


讛讞诇讜谞转 讜注讜讘讬 讛讞讜诪讛. 砖讘讜注讜转 讟状讜 讚状讛 讗诪讟讜.


诪驻谞讬 诪讛 诇讗 谞转拽讚砖讜 砖注专 谞拽谞讜专. 注讬讬谉 讬讘诪讜转 讝壮 讚状讛 谞讻谞住:


讙讙讬谉 讜注诇讬讜转 诇讗 谞转拽讚砖讜 注讬讬谉 砖讘讜注讜转 讬状讝 讚状讛 讜讟诪讗 讜注讬讬谉 注诇 讛住讜讙讬讗 讝专注 讗诪转 讘砖讜状转 住讬诪谉 讬讜讚.


专砖讬壮 诪谉 讛讗讙祝 讜诇驻谞讬诐. 注讬讬谉 讞拽专讬 诇讘 讚祝 诪状讜 砖谞转拽砖讛 讘讚讘专讬 专砖讬' 讜讚讘专讬 专砖讬壮 驻砖讜讟讬诐 诇诪注讬讬谉 讚诪讚讻转讘 专砖讬壮 诪谉 讛讗讙祝 讜诇驻谞讬诐 讛讬讬谞讜 转讜讱 讛注讬专 诪诪砖 谞专讗讛 讚住状诇 讚诇讗讞专 讛讙驻转 讛讚诇转 诇讗 谞砖讗专 讻诇讜诐 诪谉 讛讗讙祝 砖讛讚诇转 讛讜讗 讘住讜祝 讛讗讙祝 讻砖讬住转讜诐 讜谞专讗讛 讻讬 专砖讬壮 住讜讘专 讻讬 讗讜专讱 讛讗讙祝 诇驻讬 专讜讞讘 讛讚诇转 讜讛讗讙祝 注砖讜讬' 讘讗讜驻谉 讻砖讛讬讗 驻转讜讞讛 诪讙讬注 诇住讜祝 讛讗讙祝 砖讘爪讚 讛砖谞讬 诇爪讚 讞讜抓 讜讻砖讛讬讗 住转讜诪讛 讛讚诇转 诪讙讬注 诇住讜祝 砖讘爪讚 砖谞讬 诇爪讚 驻谞讬诐 讜诇驻讬 砖讛讚诇转 谞讜拽砖 砖诐 谞拽专讗转 讗讙祝.


专砖讬壮 讚状讛 讜讻谉 诇转驻诇讛 讻讜讜谞转 专砖讬壮 讻讬 讛注讜诪讚 诪讘驻谞讬诐 诇讗讙祝 诪爪讟专祝 讜诪讬 砖注讜诪讚 讘讞讜抓 讗驻讬诇讜 讘讗讙祝 注爪诪讜 讞讜抓 诪诪拽讜诐 注讜讘讬 砖驻讛 讛驻谞讬诪讬转 砖诇 讚诇转 讻诇讞讜抓 讛讜讗 讜讝讛 砖讻转讘 专砖讬壮 讜讛注讜诪讚 讞讜抓 诇驻转讞 讗讬谞讜 诪爪讟专祝 讻讜讜谞转讜 注诇 诪拽讜诐 住转讬诪转 讛讚诇转 讜诇讗 注诇 讛驻转讞. 讜注讬讬谉 讘讞拽专讬 诇讘 讚祝 谞壮 砖转诪讛 注诇 专砖讬壮 讜讘讗诪转 讛讬壮 谞讗讜转 讬讜转专 讘诇砖讜谉 讜讛注讜诪讚 讞讜抓 诇讚诇转 讗讬谞讜 诪爪讟专祝.


专砖讬壮 讚"讛 砖注专讬 注讝专讛 讜诪爪讜专注 诪砖转诇讞 讞讜抓 诇讙壮 诪讞谞讜转 讜讛拽砖讛 诪讛专砖状讗 讚讛讗 注讻砖讬讜 诪讞讜住专 讻驻讜专讬诐 讛讜讗 讜讗讬谞讜 讗住讜专 讘诪讞谞讛 砖讻讬谞讛 讜讬驻讛 讻转讘 讘讞拽 谞转谉 讚专砖讬壮 讘讗 诇讬转谉 讟注诐 注诇 砖注专讬 讬专讜砖诇讬诐. 注讜讚 讛拽砖讛 诪讛专砖状讗 讬拽讚砖讜 砖注专 谞拽谞讜专 讜讛诪爪讜专注 讬注诪讜讚 讘讞讜抓 讜讬讻谞讬住 讘讛讜谞讜转讬讜 转讜讱 讛砖注专 讜诇讬转谉 注诇讬讜 讚诐 讜转讬专抓 讚转讜讱 讛砖注专 诇讗 诪拽专讬 诇驻谞讬 讛壮 讗诇讗 讘注讝专讛 讙讜驻讬讛 注状砖 讗讬砖转诪讬讟转讬讛 诇专讘讬谞讜 讛讙讚讜诇 讚讘专讬 讛转讜住驻讜转 讘讬讘诪讜转 讚祝 讝壮 讚"讛 讝讛 谞讻谞住 砖讛拽砖讜 砖诐 讻谉 讜转讬专爪讜 讘砖诐 专讬讘状谉 讻转讬专讜爪讜 讜讛转讜住驻讜转 讛拽砖讜 注诇讬讜 讚讗讬 讛讜讛 诪拽讚砖讬 讛讜讛 谞诪讬 诇驻谞讬 讛壮 讜诇讻谉 转讬专爪讜 讘砖诐 专状转 讚诇讗 谞转拽讚砖讜 讻讚讬 砖讬讜讻诇讜 讛诪爪讜专注讬诐 诇注诪讜讚 转讞转讬讛诐 诇讛讙谉 讘讞诪讛 诪驻谞讬 讛讞诪讛 讜讘讙砖诪讬诐 诪驻谞讬 讛讙砖诪讬诐. 讜讘讞拽专讬 诇讘 讚祝 诪状讞 讻转讘 讻讬 讗砖转诪讬讟转讬讛 诇诪讛专砖"讗 讚讘专讬 讛专讗状诐 砖讻转讘 讻讚讘专讬讜 讜讛谞讛 讙诐 诪诪谞讜 谞注诇诪讜 讚讘专讬 讛转讜住壮 讘讬讘诪讜转 讜专讗讬转讬 讘讚专讱 讛诪诇讱 讚祝 驻"讙 注状讚 砖讛拽砖讛 诇转讬专抓 专状转 讚讗状讻 讛状诇 讞讚 讟注诪讗 砖注专讬 谞拽谞讜专 讜讬专讜砖诇讬诐 讜诇诪讛 诇讗 讗诪专 讘砖注专讬 谞拽谞讜专 讻诪讜 讘砖注专讬 讬专讜砖诇讬诐 讜诇驻状讚 诇讗 拽砖讬讗 砖讗讬谉 讛诪讻讜讜谉 砖诇 砖谞讬 ~拽注诪讬诐~{讟注诪讬诐} 讗讞讚 讚讘砖诇诪讗 讘砖注专讬 讬专讜砖诇讬诐 讻讬讜谉 砖讛讬壮 讛诪爪讜专注讬诐 爪专讬讻讬诐 诇讛讬讜转 讞讜抓 诇讬专讜砖诇讬诐 讛讬壮 爪专讬讻讬诐 诇诪爪讜讗 诇讛诐 转拽谞讛 讘讞诪讛 诪驻谞讬 讞诪讛 讜讘讙砖诪讬诐 诪驻谞讬 讛讙砖诪讬诐 讗诪谞诐 讘砖注专讬 谞拽谞讜专 诇讗 讛讜讛 诪爪讬 诇讜诪专 讻谉 讻讬 诪讬 砖诐 诪讞讜住专讬 讻驻专讛 诇砖诐 诇讗 讬讘讬讗讜 诇砖诐 讜诇讗 讬爪讟专讻讜 诇讛讙谉 诇讝讛 讛讜爪专讱 讛讙诪专讗 诇讬转谉 讟注诐 砖爪专讬讻讬诐 诇讘讜讗 砖诐 住诪讜讱 诇注讝专讛 讻讚讬 砖讬讻讜诇讬诐 诇讬转谉 注诇讬讛诐 讛讚诐 讜诪诪讬诇讗 讬讚注讬谞谉 讗谞谉 讚爪专讬讻讬谉 诪拽讜诐 诇讛讙谉 注诇讬讛诐 讜讝讛 诇讗 讛讜爪专讱 讛讙诪专讗 诇讜诪专:


专砖讬壮 讙讙讬谉 讜注诇讬讜转 讝专注 讬爪讞拽.


转讜住壮 讚"讛 讘谞讙专专讬谉. 诪专讻讘转 讛诪砖谞讛 讞状讙 驻状讛 讚驻专讛 讛"讛:


转讜壮 讚状讛 讜讻谉 诇转驻诇讛. 注讬讬谉 诇讬拽讜讟讬 讛专诪讘状谉 讚祝 讬状讚 讜注讬讬谉 讝专注 讬爪讞拽.


转讜壮 讚"讛 诇讗 谞转拽讚砖讜. 诪专讻讘转 讛诪砖谞讛 讞"讙 驻"讜 讚讘讬转 讛讘讞讬专讛 讛状讟.


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝

